*Országos Onkológiai Intézet
Cím: 1122. BudapestRáth György u. 7-9.*

*Telefon: 224-8600*

**Tájékoztató a kemoterápiáról**

Kemoterápia = citosztatikus kezelés

Gyógyulása érdekében orvosai kemoterápiát, azaz daganatellenes gyógyszerekkel történő gyógyítást javasolnak.

**A kemoterápia célja:**

A kemoterápiás kezelés célja, hogy sejtosztódást gátló szerek alkalmazásával a daganat méretének csökkenését, kimutatható daganat nélküli állapotot érjen el, megállítsa a daganat növekedését, és enyhítse a tüneteket (pl. fájdalom), így megfelelő életminőséget biztosítson az Ön számára.

**Hogyan hat a kemoterápia?**

Az egészséges és a daganatos sejtek növekedési és osztódási fázisokon mennek keresztül. A kemoterápia következtében azonban a sejtek életciklusa megszakad, s ez pusztuláshoz vezet. A kezelési tervekben gyakran több szert is alkalmaznak egyidejűleg. A kemoterápiás szer a vérkeringéssel csaknem a szervezet egészében képes a műtét vagy a sugárkezelés számára hozzáférhetetlen daganatsejtek elpusztítására.

**A lehetséges mellékhatások:**

A kemoterápia sajnos a daganatos sejteken kívül az ép-különösen a gyorsan osztódó- sejtekre is hatást gyakorol, ezért ezek is pusztulnak. Ilyen a tápcsatorna nyálkahártyája, a hajtüszők és a vér alakos elemei.

1. A kemoterápia emésztőrendszeri hatása miatt émelygés, hányinger alakulhat ki, és előfordulhat, hogy a szájnyálkahártyáján fájdalmas fekélyek képződnek.
2. A haj-szőr tüszőkre gyakorolt hatása a hajszálak elvékonyodásában vagy kihullásában jelentkezik.
3. A csökkent vörösvérsejt szám fáradékonyságot okozhat, a kevesebb fehérvérsejt szám miatt fertőzések alakulhatnak ki, a vérlemezkék számának csökkenése pedig, vérzéseket hozhat létre.
4. Előfordulhatnak súlyosabb mellékhatások is, melyek a bőr, tüdő, máj, vese, szív, gyomor- és bélrendszer toxicitás, fejfájás, hőemelkedés, láz, hasi görcsös fájdalmak, hasmenés, tüdőgyulladás, hallás csökkenés, fülzúgás, perifériás neurológiai zavar (érzés-, mozgás zavar), valamint a termékenységet, nemzőképességet is érintheti.

Az infúzió alatt előfordulhat, hogy a véna fala áteresztővé válik, vagy szétdurran, illetve a gyógyszerek hatására, s így a szövetek gyulladását, esetleg elhalását okozó daganatellenes szerek juthatnak ki az érpályából. Ekkor további orvosi beavatkozás válhat szükségessé.

A mellékhatások az alkalmazott gyógyszertől és szervezetének egyéni reakciójától függően alakulhatnak ki. Orvosaink mindent megtesznek, hogy a mellékhatások kockázatát a minimumra csökkentsék. A mellékhatások többsége a kezelés abbahagyását követően hamarosan megszűnik. A kemoterápiás tervet úgy állítják össze, hogy az egyes kezelések közötti gyógyszermentes szakaszban a szervezet képes legyen az elpusztult nem daganatos sejtek pótlására.

**A kezelés menete:**

Betegsége megfelelő kezeléssel az esetek jelentős részében gyógyítható, de kimenetele függ a betegség súlyosságától, előrehaladottságától és számos, előre nem látható szövődménytől, mely lehet az alapbetegség, de a kezelés következménye is.

A kezelések során esetlegesen fellépő mellékhatások kivédésére (pl. hányinger, hányás) előkészítő gyógyszereket kaphat.

A kemoterápiás gyógyszerek szájon át, izomba adott injekcióként, intravénás infúzióként, esetleg a műtét során artériába vagy vénába helyezett kanülön át adják. A kezelés során állapotának nyomon követése érdekében többfajta vizsgálatra is sor kerülhet, melyekről orvosai időben tájékoztatják.

**Törődjön magával!**

Legyen kezelési tervének része, hogy a lehetőségekhez képest megőrizze erőnléti és általános egészségi állapotát. Fordítson figyelmet étrendjére, a megfelelő mozgásra, és szakítson elég időt alvásra, pihenésre.

Ha állapotával vagy kezelésével kapcsolatban bármilyen kérdése van, forduljon bizalommal orvosához!

**Beleegyező nyilatkozat Kemoterápia alkalmazásához.**

A beteg adatai: Név:

Önálló döntésre nem jogosult beteg esetében:

A törvényes képviselő neve:………………………………………………………

A törvényességi jog minősége:……………………………………………………

A kezelést végző osztály:…………………………………………………………

**A tájékoztatást adó orvos neve, beosztása:**…………………………………….

A betegtájékoztató elolvasása és a szóbeli tájékoztatás után a javasolt kemoterápiás kezelésbe beleegyezem.

Dátum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 A tájékoztatást végző orvos A beteg (vagy törvényes képviselőjének)

 aláírása aláírása

|  |
| --- |
| ***Kúra Kemotherápia B osztály***OEP Kód: *Osztályvezető főorvos****: Dr. Rubovszky Gábor****T.: (+36) 1*  |

**Tisztelt Betegünk!**

 Az Ön betegsége hasvízkórság, amelynek lényege, hogy a hasüregben kóros mennyiségben folyadék szaporodott fel, mely a has feszülését okozza. A haspunkció során célunk a folyadékgyülem eltávolítása. A vizsgálat előtt Önnek az érintett területről ruházatát el kell távolítania, további előkészület nem szükséges. A beavatkozást a higiénés és sterilitási szabályok betartásával helyi érzéstelenítésben végezzük. A has bal oldalán a csípőlapátot és a köldököt összekötő képzeletbeli vonal külső-középső harmadánál, a hasfalba egy vékony, tűvel ellátott műanyagcsövet vezetünk. A műanyagcsövet egy folyadékot elvezető drénhez kötjük, mely elvezeti a hasüregből a felszaporodott folyadékot.

A beavatkozás néhány órán keresztül tart. Ezután Önnek nagyjából egy órán keresztül fekve kell maradnia. A beavatkozást orvosaink legnagyobb szakszerűséggel végzik, de maximális gondosság mellett is előfordulhatnak bizonyos ritka szövődmények:

az érintett terület fájdalma,

vérzéses szövődmények,

gyulladás / fertőzés.

A vizsgálat elmaradásából származó szövődmények:

a hasűri folyadék mennyiségének növekedése, amely fokozott has feszülést, has nyomásfokozódást okoz, később a tüdők összenyomásával fulladáshoz is vezethet.

Alulírott, (szül. idő: , TAJ :),

a fenti tájékoztatás alapján beleegyezem, hogy ()
 a felajánlott beavatkozást elvégezze.

Budapest,

|  |  |  |
| --- | --- | --- |
| kezelő orvos |  | beteg, ill. törvényes képviselője |
|  |  |  |

|  |
| --- |
| ***Kúra Kemotherápia B osztály***OEP Kód: *Osztályvezető főorvos****: Dr. Rubovszky Gábor****T.: (+36) 1*  |

**Tisztelt Betegünk!**

Az Ön betegsége mellűri folyadékgyülem, amelynek lényege, hogy a mellüregben kóros mennyiségben folyadék szaporodott fel, mely a tüdőt összenyomja, ezáltal légszomjat, fulladást okoz. A mellkaspunkció során célunk a folyadékgyülem csökkentése, illetve eltávolítása. A vizsgálat előtt Önnek az érintett területről ruházatát el kell távolítania, további előkészület nem szükséges. A beavatkozást a higiénés és sterilitási szabályok betartásával helyi érzéstelenítésben végezzük. A háton a rekeszizom felett az érintett oldalon, két borda között egy tűvel ellátott vékony műanyagcsövet vezetünk a mellüregbe, ezt egy dréncsővel kötjük össze, majd vákumos szívással a felszaporodott folyadékot eltávolítjuk. A beavatkozás nagyjából 30 percet vesz igénybe. Ezután az Ön mellkasáról egy kontroll mellkas RTG felvétel készül.

A beavatkozást orvosaink legnagyobb szakszerűséggel végzik, de maximális gondosság mellett is előfordulhatnak bizonyos ritka szövődmények:

az érintett terület fájdalma,

bordaközi ideg, illetve érsérülés,

légmell (levegő jut a mellüregbe),

vérzéses szövődmények,

gyulladás / fertőzés.

A vizsgálat elmaradásából származó szövődmények :

a mellűri folyadék mennyiségének növekedése, amely fokozott légszomjhoz, fulladáshoz, légzési elégtelenséghez vezethet.

Alulírott,  (szül. idő: , TAJ : ),

a fenti tájékoztatás alapján beleegyezem, hogy ()
 a felajánlott beavatkozást elvégezze.

Budapest, 2020.08.26.

|  |  |  |
| --- | --- | --- |
| kezelő orvos |  | beteg, ill. törvényes képviselője |
|  |  |  |